






















I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Progesterone Besins 400 mg makšties minkštosios kapsulės


2.	KOKYBINĖ IR KIEKYBINĖ SUDĖTIS

Kiekvienoje makšties minkštojoje kapsulėje yra 400 mg progesterono (mikronizuoto).

Pagalbinė medžiaga, kurios poveikis žinomas: kiekvienoje makšties minkštojoje kapsulėje yra 4 mg sojų lecitino.
Visos pagalbinės medžiagos išvardytos 6.1 skyriuje.


3.	FARMACINĖ FORMA

Makšties minkštoji kapsulė

Gelsva, pailga (maždaug 25 mm x 9 mm dydžio), makšties minkštoji kapsulė, kurioje yra balkšva aliejinė suspensija.


4.	KLINIKINĖ INFORMACIJA

4.1	Terapinės indikacijos

Progesterone Besins skirtas moterims savaiminio persileidimo prevencijai, kurioms pasireiškia kraujavimas pirmojo nėštumo trimestro metu ir kai yra anksčiau buvę pakartotinių persileidimų (žr. 4.4 ir 5.1 skyrius).

4.2	Dozavimas ir vartojimo metodas

Gydymas visada turi būti individualus konkrečiai pacientei. Sprendimas gydyti moteris, kurioms persileidimai kartojasi, turėtų būti priimtas gydytojo nuožiūra, atlikus tolesnius tyrimus.

Dozavimas

Vartoti tik į makštį.

Rekomenduojama dozė yra 800 mg per parą, vartojant jas padalinus į dvi dozes, vieną ryte, o kitą vakare prieš miegą. Gydymas turėtų būti pradėtas pirmąjį nėštumo trimestrą, atsiradus pirmiesiems kraujavimo iš makšties požymiams (žr. 4.4 skyrių Specialūs įspėjimai ir atsargumo priemonės) ir tęsiamas iki 16 nėštumo savaitės.

Vaikų populiacija
Progesterone Besins nėra skirtas vaikų populiacijai.

Senyvoms pacientėms
Progesterone Besins neskirtas vartoti senyvoms pacientėms.

Vartojimo metodas
Vartoti į makštį.
Kiekvieną Progesterone Besins 400 mg makšties minkštąją kapsulę reikia įkišti giliai į makštį.

4.3	Kontraindikacijos

· Padidėjęs jautrumas veikliajai medžiagai, sojai, žemės riešutams arba bet kuriai 6.1 skyriuje nurodytai pagalbinei medžiagai.
· Gelta.
· Sunkus kepenų funkcijos sutrikimas.
· Nenustatytos kilmės kraujavimas iš makšties.
· Krūties ar lyties organų karcinoma.
· Tromboflebitas.
· Tromboemboliniai sutrikimai.
· Kraujavimas į galvos smegenis.
· Porfirija.

4.4	Specialūs įspėjimai ir atsargumo priemonės

Įspėjimai

· Prieš pradedant gydymą ir reguliariai gydymo metu reikia atlikti išsamų medicininį įvertinimą.
· Progesterone Besins turėtų būti vartojamas tik esant persileidimo grėsmei per pirmąjį nėštumo trimestrą, iki 16 nėštumo savaitės, ir turi būti vartojamas tik per makštį.
· Progesterone Besins netinka vartoti kontracepcijai ir turi būti vartojamas tik pagal 4.1 sk. nutrodytas indikacijas.
· Nustačius nesivystantį nėštumą, gydymą reikia nutraukti.

Progesterone Besins nėra skirtas artėjančio priešlaikinio gimdymo gydymui.

Atsargumo priemonės

Visada reikia ištirti bet kokio kraujavimo iš makšties priežastį.

Pagalbinė medžiaga
 
Progesterone Besins sudėtyje yra sojų lecitino, kuris gali sukelti padidėjusio jautrumo reakcijų (dilgėlinę ir anafilaksinį šoką pacientėms, kurioms yra padidėjęs jautrumas). Pacientėms, alergiškoms žemės riešutams, reikia vengti vartoti Progesterone Besins, nes yra galimas ryšys tarp alergijos sojai ir alergijos žemės riešutams (žr. 4.3 skyrių).

Progesterone Besins sudėtyje yra labai rafinuoto saulėgrąžų aliejus, dėl kurio suaugusiems žmonėms labai retai pasitaiko padidėjęs jautrumas.

4.5	Sąveika su kitais vaistiniais preparatais ir kitokia sąveika

Vaistai, kurie, kaip žinoma, indukuoja kepenų CYP450-3A4, pvz., barbitūratai, vaistai nuo epilepsijos (fenitoinas, karbamazepinas), rifampicinas, taip pat vaistažolių preparatai, kurių sudėtyje yra jonažolių (Hypericum perforatum), gali padidinti progesterono eliminavimą. Ketokonazolas ir kiti CYP450-3A4 inhibitoriai gali padidinti progesterono koncentraciją plazmoje.

4.6	Vaisingumas, nėštumo ir žindymo laikotarpis

Nėštumas
Ryšio tarp ankstyvojo nėštumo metu motinos vartoto natūralaus progesterono ir vaisiaus apsigimimų nenustatyta.

Žindymas
Progesterone Besins neskirtas vartoti žindymo laikotarpiu.
Į motinos pieną patenka nustatomi progesterono kiekiai.

Vaisingumas
Kadangi šis vaistinis preparatas yra skirtas moterų persileidimo prevencijai, nėra žinoma žalingo poveikio vaisingumui.

4.7	Poveikis gebėjimui vairuoti ir valdyti mechanizmus

 Šis vaistas neturi arba turi nežymų poveikį gebėjimui vairuoti transporto priemones ir valdyti mechanizmus. Tačiau kai kuriems asmenims gali pasireikšti svaigulys ar nuovargis. Pasireiškus šiems simptomams, pacientai neturėtų vairuoti transporto priemonių ar valdyti mechanizmų.

4.8	Nepageidaujamas poveikis

Buvo stebėtas vietinis vaistinio preparato netoleravimas (deginimas, niežėjimas ar riebios išskyros), tačiau jo dažnis yra labai retas.

Vartojant kaip rekomenduojama, 1–3 valandų laikotarpiu po vaistinio preparato pavartojimo gali pasireikšti trumpalaikis nuovargis ar galvos svaigimas.

Pranešimas apie įtariamas nepageidaujamas reakcijas po vaistinio preparato registracijos.

Toliau pateikiama informacija paremta ilgalaike progesterono, vartojamo į makštį, poregistracinio vartojimo patirtimi.

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100), retas (nuo ≥ 1/10000 iki < 1/1000), labai retas (< 1/10000) ir nežinomas (negali būti apskaičiuotas pagal turimus duomenis).

	Organų sistemų klasė (OSK)
	Dažnis nežinomas
(negali būti apskaičiuotas pagal turimus duomenis)

	Odos ir poodinio audinio sutrikimai
	Niežėjimas

	Lytinės sistemos ir krūties sutrikimai
	Kraujavimas iš makšties, išskyros iš makšties                             

	Bendrieji sutrikimai ir vartojimo vietos pažeidimai
	Nuovargis, deginimo jausmas

	Nervų sistemos pažeidimai
	Svaigulys



Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Perdozavimo simptomai gali būti mieguistumas, svaigulys, euforija ar dismenorėja. Gydymas yra stebėjimas ir, jei reikia, turi būti imtasi simptominių ir palaikomųjų priemonių.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – lytiniai hormonai ir lytinės sistemos moduliatoriai, progestagenai. ATC kodas – G03DA04.

Veikimo mechanizmas
Progesteronas yra natūralus endogeninis geltonojo kūnelio hormonas, svarbiausias geltonojo kūnelio ir placentos hormonas. Jis veikia endometriumą (gimdos gleivinę) ir skatina jos sekrecinį aktyvumą (t.y. gimdos gleivinės kitimą iš proliferacinės fazės į sekrecinę). Progesterone Besins pasižymi visomis endogeninio progesterono savybėmis, indukuodamas visišką sekrecinį endometro veikimą, ypač skatindamas gestageninį, antiestrogeninį, šiek tiek – antiandrogeninį ir antialdosteroninį poveikį.

Farmakodinaminis poveikis gresiančiam ir pakartotiniam persileidimui pasireiškia tuo, kad progesteronas moduliuoja motinos imunines reakcijas, kad apsaugotų vaisių, gerina gimdos ir placentos kraujotaką, palaiko gimdos kaklelio vientisumą viso nėštumo metu, skatina miometriumo atsipalaidavimą, slopina prostaglandinų gamybą ir pasižymi priešuždegiminėmis savybėmis.

Klinikinio veiksmingumo / saugumo tyrimai
Mikronizuoto progesterono veiksmingumas ir saugumas užkertant kelią persileidimui moterims, turinčioms dvejopus rizikos veiksnius - ankstyvą nėščiųjų kraujavimą ir ankstesnius persileidimus, buvo įvertintas PRISM tyrime. Gydymo vaginaliniu progesteronu po 400 mg du kartus per parą nauda didėjo didėjant ankstesnių persileidimų skaičiui. Iš anksto nustatytame pogrupyje, kuriame buvo moterys, patyrusios tris ar daugiau ankstesnių persileidimų ir šiuo metu kraujuojančios nėščiosios, nauda buvo statistiškai reikšminga; gyvų kūdikių gimė 72 % (98/137) progesterono vartojusių moterų, lyginant su 57 % (85/148) placebo vartojusių moterų (rodiklių skirtumas 15 %; rizikos santykis 1,28, 95 % PI, 1,08-1,51; P=.004).  Šiai grupei gydyti reikalingas skaičius buvo 8 (95 % PI, 7-10). Saugumo požiūriu progesteronas 400 mg buvo gerai toleruojamas.

5.2	Farmakokinetinės savybės


Absorbcija
Mikronizuotas progesteronas, vartojamas į makštį, greitai absorbuojamas. Skirtingai nuo vartojamo per burną progesterono, vartojamas į makštį progesteronas virškinimo trakte ir kepenyse nėra metabolizuojamas.  Dėl „gimdos pirmojo perdavimo efekto“ gimdos ir aplinkiniuose audiniuose susidaro santykinai didelės koncentracijos, o sisteminis progesterono ir jo metabolitų poveikis yra nedidelis.

Skirtingų į makštį vartojamų progesterono dozių (pvz., 200 mg, lyginant su 600 mg) farmakokinetika yra netiesinė ir didėja mažiau nei proporcingai dozei. Atlikto klinikinio tyrimo duomenimis, per parą į makštį vartojant 600 mg progesterono dozę, progesterono koncentracija kraujo plazmoje buvo stabili viso vartojimo metu ir didžiausia vidutinė koncentracija buvo 11,63 ng/ml.  

Pasiskirstymas
Pirmasis į makštį vartojamo mikronizuoto progesterono metabolizmo ciklas vyksta gimdoje, dėl ko padidėja hormono kiekis gimdoje ir šalia esančiuose audiniuose.

Nedidelis absorbuoto progesterono kiekis pernešamas limfa ir kraujagyslėmis ir apytiksliai 96-99 % jo jungiasi su serumo baltymais, daugiausia su serumo albuminu (50-54 %) ir transkortinu (43-48 %).

Biotransformacija
Pavartojus vaistinio preparato į makštį, nustatoma  pregnanolono ir 5α‑dihidroprogesterono koncentracija kraujo plazmoje yra labai maža dėl metabolizmo pirmojo prasiskverbimo per kepenis metu nebuvimo.

Eliminacija
95 % sistemiškai absorbuoto progesterono išsiskiria su šlapimu kaip gliukorono konjuguoti metabolitai.

Farmakokinetinis/farmakodinaminis ryšys (-iai)
Progesterone Besins veikia makštį ir gimdą vietiškai. Makšties progesterono veiksmingumas susijęs su bendru progesterono kiekiu, kuris kaupiasi gimdos gleivinėje, o ne su kiekiu, kuris absorbuojamas sisteminiu būdu.

5.3	Ikiklinikinių saugumo tyrimų duomenys

Įprastų farmakologinio saugumo ir toksiškumo ikiklinikinių tyrimų duomenys specifinio pavojaus žmogui nerodo.


6.	FARMACINĖ INFORMACIJA

6.1	Pagalbinių medžiagų sąrašas

Kapsulės turinys
Rafinuotas saulėgrąžų aliejus
Sojų lecitinas (E322)

Kapsulės apvalkalas
Želatina (E441)
Glicerolis (E422)
Titano dioksidas (E171)
Išgrynintas vanduo

6.2	Nesuderinamumas

Duomenys nebūtini.

6.3	Tinkamumo laikas

3 metai.

6.4	Specialios laikymo sąlygos

Šiam vaistiniam preparatui nereikalingos jokios specialios laikymo temperatūros sąlygos.
Laikyti gamintojo pakuotėje (buteliuke).

6.5	Talpyklės pobūdis ir jos turinys

Progesterone Besins makšties minkštosios kapsulės yra supakuotos į baltus DTPE buteliukus su baltu, vaikų sunkiai atidaromu polipropileno (PP) užsukamuoju dangteliu ir sidabrinės spalvos nuplėšiama plėvele. Buteliuke yra 15 kapsulių. Buteliukas yra tiekiamas kartoninėje dėžutėje.
PVC/ aliuminio lizdinės plokštelės po 15, 30 arba 45 kapsules.

Gali būti tiekiamos ne visų dydžių pakuotės

[bookmark: OLE_LINK1]6.6	Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

 Besins Healthcare Ireland Limited
Plaza 4, Level 4 Custom House Plaza,
Harbourmaster Place, IFSC,
Dublin 1, D01 A9N3,
Airija


8.	REGISTRACIJOS PAŽYMĖJIMO NUMERIS (‑IAI)

[bookmark: _Hlk214868528]Buteliukas:
LT/1/25/5721/001 – N15

Lizdinė plokštelė:
LT/1/25/5721/002 – N15
LT/1/25/5721/003 – N30
LT/1/25/5721/004 – N45


9.	REGISTRAVIMO / PERREGISTRAVIMO DATA

Registravimo data 2025 m. kovo 3 d.


10.	TEKSTO PERŽIŪROS DATA

2026 m. vasarioio 4 d.



Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

























II PRIEDAS

REGISTRACIJOS SĄLYGOS

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

Gamintojo (‑ų), atsakingo (‑ų) už serijų išleidimą, pavadinimas (‑ai) ir adresas (‑ai)

Cyndea Pharma, S.L.
Poligono Industrial Emiliano Revilla Sanz
Avenida de Agreda, 31
Ólvega Soria 42110
Ispanija

arba

BESINS MANUFACTURING ESPAŇA S.L.
Poligono Industrial el Pitarco, Parcela 4 
Muel
50450 Zaragoza
Ispanija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.

























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS IR VIDINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Progesterone Besins 400 mg makšties minkštosios kapsulės
progesteronas


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje makšties minkštojoje kapsulėje yra 400 mg progesterono.


3.	PAGALBINIŲ MEDŽIAGŲ SĄRAŠAS

Sudėtyje taip pat yra: rafinuoto saulėgrąžų aliejaus, sojų lecitino (E322), želatinos (E441), glicerolio (E422), titano dioksido (E171), išgryninto vandens.
Sudėtyje yra sojų lecitino. Daugiau informacijos pateikiama pakuotės lapelyje.


4.	FARMACINĖ FORMA IR KIEKIS PAKUOTĖJE

Makšties minkštosios kapsulės

15 makšties minkštųjų kapsulių
30 makšties minkštųjų kapsulių
45 makšties minkštosios kapsulės


5.	VARTOJIMO METODAS IR BŪDAS (‑AI)

Vartoti tik į makštį.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP:{mm/MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Besins Healthcare Ireland Limited
Plaza 4, Level 4 Custom House Plaza,
Harbourmaster Place, IFSC,
Dublin 1, D01 A9N3,
Airija


12.	REGISTRACIJOS PAŽYMĖJIMO NUMERIS (‑IAI)

Buteliukas:
LT/1/25/5721/001 – N15
Lizdinė plokštelė:
LT/1/25/5721/002 – N15
LT/1/25/5721/003 – N30
LT/1/25/5721/004 – N45


13.	SERIJOS NUMERIS

Lot:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Progesterone Besins 400 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris}



INFORMACIJA ANT IŠORINĖS IR VIDINĖS PAKUOTĖS

BUTELIUKO ETIKETĖ


1.	VAISTINIO PREPARATO PAVADINIMAS

Progesterone Besins 400 mg makšties minkštosios kapsulės
progesteronas


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Kiekvienoje makšties minkštojoje kapsulėje yra 400 mg progesterono.


3.	PAGALBINIŲ MEDŽIAGŲ SĄRAŠAS

Sudėtyje taip pat yra: rafinuoto saulėgrąžų aliejaus, sojų lecitino (E322), želatinos (E441), glicerolio (E422), titano dioksido (E171), išgryninto vandens.
Sudėtyje yra sojų lecitino. Daugiau informacijos pateikiama pakuotės lapelyje.


4.	FARMACINĖ FORMA IR KIEKIS PAKUOTĖJE

Makšties minkštosios kapsulės 
15 makšties minkštųjų kapsulių


5.	VARTOJIMO METODAS IR BŪDAS (‑AI)

Vartoti tik į makštį.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP:{mm/MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Besins Healthcare Ireland Limited
Plaza 4, Level 4 Custom House Plaza,
Harbourmaster Place, IFSC,
Dublin 1, D01 A9N3,
Airija


12.	REGISTRACIJOS PAŽYMĖJIMO NUMERIS (‑IAI)

LT/1/25/5721/001


13.	SERIJOS NUMERIS

Lot:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris}



INFORMACIJA ANT IŠORINĖS IR VIDINĖS PAKUOTĖS

LIZDINĖ PLOKŠTELĖ


1.	VAISTINIO PREPARATO PAVADINIMAS

Progesterone Besins 400 mg makšties minkštosios kapsulės
progesteronas

2.	REGISTRUOTOJO PAVADINIMAS IR ADRESAS

((Besins Healthcare Ireland Limited )) logotipas


3.	TINKAMUMO LAIKAS

EXP: {mm/MMMM}


4.	SERIJOS NUMERIS

Lot:


5.	KITA



























B. PAKUOTĖS LAPELIS

Pakuotės lapelis: informacija vartotojui

Progesterone Besins 400 mg makšties minkštosios kapsulės
progesteronas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Progesterone Besins ir kam jis vartojamas
2.	Kas žinotina prieš vartojant Progesterone Besins
3.	Kaip vartoti Progesterone Besins
4.	Galimas šalutinis poveikis
5.	Kaip laikyti Progesterone Besins
6.	Pakuotės turinys ir kita informacija


1.	Kas yra Progesterone Besins ir kam jis vartojamas

Jūsų vaisto pavadinimas yra Progesterone Besins 400 mg makšties minkštosios kapsulės. Progesterone Besins sudėtyje yra hormono, vadinamo progesteronu.

Kam vartojamas Progesterone Besins

Progesterone Besins gali būti vartojamas nėštumui palaikyti.

Nėštumo palaikymas
Progesterone Besins gali būti vartojamas siekiant sumažinti persileidimo riziką moterims, kurioms dabartinio nėštumo metu prasidėjo kraujavimas ir kurios yra patyrusios pasikartojančių persileidimų.

2.	Kas žinotina prieš vartojant Progesterone Besins

Progesterone Besins vartoti draudžiama:

-	jeigu yra alergija progesteronui, sojai, žemės riešutams arba bet kuriai pagalbinei šio vaisto medžiagai (jos išvardytos 6 skyriuje);
-	jeigu sergate kepenų liga;
-	jei Jūsų oda ar akių baltymai pageltę (sergate gelta);
-	jeigu Jums yra neaiškios kilmės kraujavimas iš makšties;
-	jeigu sergate krūties ar lytinių organų karcinoma;
-	jeigu yra ar anksčiau yra buvę kraujo krešulių venoje (trombozė), kurie kartais gali būti skausmingi (tromboflebitas), pvz., kojoje (giliųjų venų trombozė) arba plaučiuose (plaučių embolija);
-	jeigu Jums yra buvęs kraujavimas į smegenis ar insultas;
-	jeigu sergate reta šeimoje paveldima kraujo liga, vadinama porfirija;

Įspėjimai ir atsargumo priemonės
Progesterone Besins reikia vartoti tik pirmuosius 3 nėštumo mėnesius. Pasitarkite su gydytoju, vaistininku arba slaugytoju, prieš pradėdami vartoti Progesterone Besins.
Progesterone Besins nėra kontraceptikas.



[bookmark: _Hlk88050999]Jeigu manote, kad Jums įvyko persileidimas, pasikalbėkite su gydytoju, nes Jums reikės nutraukti Progesterone Besins vartojimą.

Turite kreiptis į gydytoją, jeigu:
· pasireiškė kraujavimas iš makšties
· pavartojus vaisto per keletą dienų pasijutote blogai.

Vaikams 
Progesterone Besins neskirtas vartoti vaikams.

Kiti vaistai ir Progesterone Besins
Jeigu vartojate ar neseniai vartojote kitų vaistų, įskaitant nereceptinius ir žolinius vaistus, arba dėl to nesate tikri, apie tai pasakykite gydytojui arba vaistininkui, nes Progesterone Besins gali paveikti kitų vaistų veikimą. Taip pat kiti vaistai gali paveikti Progesterone Besins poveikį.

Ypač pasakykite gydytojui arba vaistininkui, jei vartojate bet kurį iš žemiau išvardytų vaistų:
- vaistų, skirtų atsipalaiduoti ar užmigti (fenobarbitalio, pentobarbitalio);
- vaistų, skirtų priepuoliams/epilepsijai kontroliuoti (pvz., fenitoino ar karbamazepino);
- vaistų, skirtų tuberkuliozei gydyti, ypač rifampicino;
- žolinių preparatų, skirtų prastos nuotaikos ar nerimo gydymui, kurių sudėtyje yra jonažolių;
- vaistų, skirtų grybelinėms infekcijoms gydyti (pvz., ketokonazolo).

Progesterone Besins vartojimas su maistu ir gėrimais
Progesterone Besins reikia vartoti į makštį. Maistas ir gėrimai gydymui įtakos neturi.

Nėštumas, žindymo laikotarpis ir vaisingumas
Nevartokite Progesterone Besins, jei žindote kūdikį.

Vairavimas ir mechanizmų valdymas
Progesterone Besins neturėtų turėti įtakos jūsų gebėjimo vairuoti ar valdyti mechanizmus,. tačiau kai kuriems žmonėms jis gali sukelti galvos svaigimą ir nuovargį. Jei pasireiškia šie poveikiai, vairuoti ir valdyti mechanizmus reikia atsargiai.

Progesterone Besins sudėtyje yra sojų lecitino
Jei esate alergiška žemės riešutams arba sojai, Jums šio vaisto vartoti negalima.
Progesterone Besins sudėtyje yra labai rafinuoto saulėgrąžų aliejaus, kuris labai retai sukelia reakciją suaugusiems, alergiškiems rafinuotiems aliejams.

3.	Kaip vartoti Progesterone Besins

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją, vaistininką arba slaugytoją.
Gydymą, siekiant sumažinti persileidimo riziką moterims, kurioms dabartinio nėštumo metu prasidėjo kraujavimas, Progesterone Besins reikia pradėti atsiradus pirmiesiems kraujavimo iš makšties požymiams per pirmąjį nėštumo trimestrą ir tęsti bent iki 16 nėštumo savaitės.

Vaisto vartojimas siekiant sumažinti gresiančio arba pasikartojančio persileidimo riziką
· Įkiškite vaistą giliai į makštį
· Vaisto nevartokite per burną.

Rekomenduojama dozė
Kasdien vartokite po vieną Progesterone Besins kapsulę du kartus per dieną – vieną ryte, kitą vakare prieš miegą, arba kaip nurodė gydytojas.
Tęskite tą patį dozavimo režimą, kol gydytojas lieps nutraukti gydymą.

Ką daryti pavartojus per didelę Progesterone Besins dozę
Jei pavartojote daugiau Progesterone Besins nei reikėjo, pasitarkite su gydytoju arba vykite į ligoninę. Kartu pasiimkite vaisto pakuotę.
Gali pasireikšti toliau išvardytas poveikis: svaigulys ar nuovargis.

Pamiršus pavartoti Progesterone Besins
· Jei pamiršote pavartoti dozę, kai tik prisiminsite, kuo greičiau įsikiškite kapsulę. Tačiau jei jau beveik atėjo laikas kitai dozei, praleistos dozės nebevartokite.
· Negalima vartoti dvigubos dozės norint kompensuoti praleistą dozę.

Nustojus vartoti Progesterone Besins
Prieš nutraukdama šio vaisto vartojimą, pasitarkite su gydytoju, vaistininku arba slaugytoju.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Vartojant šį vaistą gali pasireikšti toliau išvardytas šalutinis poveikis.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· niežėjimas ;
· aliejingos išskyros iš makšties;
· kraujavimas iš makšties;
· deginimo pojūtis;
· svaigulys;
· labai didelis nuovargis.

1–3 valandų laikotarpiu po vaisto pavartojimo gali pasireikšti trumpalaikis nuovargis ar galvos svaigimas.
Jeigu pasireiškė šalutinis poveikis, kuris nenurodytas pirmiau, pasakykite gydytojui, vaistininkui ar slaugytojui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Progesterone Besins

· Šį vaistą laikykite vaikams nepastebimoje ir nepasiekiamoje vietoje.
· Ant dėžutės ir etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
· Laikyti gamintojo pakuotėje.
· Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.
· Pastebėjus bet kokius kapsulių išvaizdos pokyčius, šio vaisto vartoti negalima.


6.	Pakuotės turinys ir kita informacija
Progesterone Besins sudėtis
· Veiklioji medžiaga yra progesteronas. Kiekvienoje makšties minkštojoje kapsulėje yra 400 mg progesterono.
· Pagalbinės medžiagos yra rafinuotas saulėgrąžų aliejus, sojų lecitinas (E322), želatina (E441), glicerolis (E422), titano dioksidas (E171) ir išgrynintas vanduo.

Progesterone Besins išvaizda ir kiekis pakuotėje
Progesterone Besins yra pailgos, gelsvos, maždaug 2,5 cm x 0,9 cm dydžio minkštosios makšties  kapsulės, kuriose yra balkšvos aliejinės suspensijos. 
Pakuotė:
· Vaistas tiekiamas baltuose didelio tankio polietileno plastikiniuose buteliukuose, kuriuose yra 15 makšties minkštųjų kapsulių . 
· PVC/aliuminio lizdinėse plokštelėse po 15, 30 arba 45 kapsules kartoninėje dėžutėje.

Gali būti tiekiamos ne visų dydžių pakuotės.

Registruotojas ir gamintojas

Registruotojas
Besins Healthcare Ireland Limited
Plaza 4, Level 4 Custom House Plaza,
Harbourmaster Place, IFSC,
Dublin 1, D01 A9N3,
Airija

Gamintojas
Cyndea Pharma, S.L.
Poligono Industrial Emiliano Revilla Sanz
Avenida de Agreda, 31
Ólvega Soria 42110
Ispanija

arba

BESINS MANUFACTURING ESPAŇA S.L.
Poligono Industrial el Pitarco, Parcela 4 
Muel
50450 Zaragoza
Ispanija

[bookmark: _Hlk2175253]Šis vaistas Europos ekonominės erdvės valstybėse narėse registruotas tokiais pavadinimais:
Bulgarija, Estija, Vengrija, Kroatija, Kipras, Prancūzija, Airija, Italija, Malta, Nyderlandai, Norvegija, Lenkija, Švedija, Slovėnija, Slovakija, Ispanija: Utrogestan 
Belgija, Liuksemburgas, Portugalija: Utrogestan Vaginal
Suomija: Lugesteron
Latvija, Lietuva: Progesterone Besins
Čekija: Progesteron Besins
Danija, Islandija: Progestan

Šis pakuotės lapelis paskutinį kartą peržiūrėtas 2026-02-04.

Kiti informacijos šaltiniai

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.     

